ત્રણે કલાકારોની ગાયકી અને કવિના મનભાવન સંચાલનને કારણે નરસિંહથી નિરંજન ભગત સુધીની સંગીત-યાત્રા અદભૂત રહી. ‘ભૂતળ ભક્તિ પદારથ મોટું (નરસિંહ મહેતા), ‘મુજ અબળાને શામળો એ જ ઘરેણું સાચું’(મીરાંબાઈ)નું , વીજના ચમકારે મોતીડા પરોવો બાઈ, ગંગાસતીનું ગીત, ભગવતીકુમાર શર્માનું “મારે રુદિયે બે મંજીરા..એક જૂનાગઢનો મહેતો અને બીજી મેવાડની મીરાં, રમેશ પારેખનું ‘રહીશું અમે ગુમાનમાં, નહિ બોલીએ…નિરંજન ભગતનું ચાલ,ફરીએ…માર્ગમાં જે મળે તેને હ્રદયનું વ્હાલ દઈએ. વગેરે ગીતોએ સૌ શ્રોતાજનોને મંત્રમુગ્ધ કરી દીધાં. ત્રણે ગાયકોએ શબ્દે શબ્દે લીધેલી સંગીતની તરજ, હલક વગેરે કાબિલે દાદ હતી. બંને બહેનોના મધુર કંઠે વાતાવરણને રસથી તરબોળ કરી દીધું હતું. અમર ભટ્ટે પોતે સ્વરાંકન કરેલ ગીતો જેવાં કે, કવિ શ્રી રમેશ પારેખનું ‘વહાલ કરે તે વહાલું’ અને શ્રી અનિલ જોશીનું ‘ઝીણાં ઝીણાં રે આઘેથી…ખૂબ જ સુંદર રીતે ગાયાં.